На основу члана 137. став 1. тачка 15 Закона о спорту („Сл. гласник РС“, бр. 10/2016), члана 2., 21. и 51. Правилника о одобравању и финансирању програма у којима се задовољавају потребе и интереси грађана у области спорта у општини Ковин („Сл. лист општине Ковин“, бр. 17/2016) и члана 60. Статута Општине Ковин (Сл. лист општине Ковин“, бр. *1/2019, 10/2019 – исправка и 6/2023*),

ОПШТИНСКО ВЕЋЕ ОПШТИНЕ КОВИН на седници одржаној дана 02.02.2024. године објављује

**ЈАВНИ ПОЗИВ**

**за достављање предлога Посебног програма којим се задовољавају потребе и интереси грађана у области спорта на територији општине Ковин у 2024. години за рационално и наменско коришћење спортских сала и спортских објеката у јавној својини општине Ковин, кроз одобравање њиховог коришћења за спортске активности и доделу термина за тренирање учесницима у систему спорта**

**I**

Позивају се организације у области спорта да поднесу предлог Посебног програма којим се задовољавају потребе и интереси грађана у области спорта на територији општине Ковин у 2024. години за рационално и наменско коришћење спортских сала и спортских објеката у јавној својини општине Ковин, кроз одобравање њиховог коришћења за спортске активности и доделу термина за тренирање учесницима у систему спорта;

**II**

Право учешћа на јавном позиву за финансирање посебних програма имају носиоци програма на основу поднетог предлога посебног програма, под условом да:

1. је регистрован у складу са законом,
2. је уписан у националну евиденцију у складу са законом,
3. искључиво или претежно послује на недобитној основи, у складу са законом,
4. има седиште и своју активност реализује на подручју општине Ковин,
5. је директно одговоран за припрему и извођење програма,
6. је претходно обављао делатност најмање годину дана,
7. испуњава, у складу са Законом о спорту, прописане услове за обављање спортских активности и делатности,
8. је са успехом реализовао одобрени програм, уколико је био носилац програма ранијих година,
9. располаже капацитетима за реализацију програма,
10. је члан одговорајућег надлежног националног гранског спортског савеза,
11. није у поступку ликвидације, стечаја и под привременом забраном обављања делатности,
12. нема блокада пословног рачуна у тренутку закључења уговора о реализацији програма и пребацивање буџетских средстава на пословни рачун, пореске дугове или дугове према организацијама социјалног осигурања,
13. није у последње две године правоснажном одлуком кажњен за прекршај или привредни преступ у вези са својим финансијским пословањем, коришћењем имовине, радом са децом и спречавањем негативних појава у спорту,
14. ангажује најмање једног спортског стручњака који има законом предвиђене квалификације за рад у спорту,
15. је поднет од стране овлашћеног предлагача програма,

**III**

Уз предлог посебног програма подноси се:

1. образац 4 – Предлог посебног програма којима се задовољавају потребе и интереси грађана у области спорта у 2024. години,
2. пропратна документација прописана прилогом уз предлог програма у обрасцу 4 (организације у области спорта којима су одобрени годишњи програми у 2024. години не подносе документацију коју су већ подносили у прилогу предлога годишњег програма за 2024. годину),
3. дозвола за рад или диплома спортског стручњака ангажованог у програму,
4. списак спортиста свих узрасних категорија.

**IV**

Предлог посебног програма мора да испуњава следеће критеријуме:

1. да садржином и квалитетом програм доприноси остваривању општег интереса у области спорта кроз повећање обухвата деце, унапређења здравља корисника, повећање броја група, унапређења стручног рада;
2. да је у складу са Програмом развоја спорта општине Ковин;
3. да се реализује на подручју општине Ковин;
4. да има значајан и дуготрајан утицај на равој спорта у општини Ковин тако да се повећава број спортиста, унапређује стручни рад, повећава обухват грађана бављењем спортом и сл.,
5. да предвиђа ангажовање одговарајућег броја учесника у програму и потребне ресурсе за реализацију програма и да не постоји никаква сумња у могућност реализовања програма;
6. да ће се реализовати у текућој години.

**V**

Предлози посебних програма разматрају се ако су испуњени следећи формални (административни) критеријуми:

1. да су у предлогу посебног програма наведене основне информације о носиоцу програма и предложеном програму,
2. да је предлог програма поднет на утврђеном обрасцу (апликационом формулару), читко попуњеном (откуцаном или одштампаном), језиком и писмом у службеној употреби,
3. да је потпун, јасан, прецизан и да садржи веродостојне податке;
4. да је поднет у прописаном року.

Образац пријаве на Јавни позив се може преузети на званичној интернет презентацији општине Ковин ([www.kovin.org.rs](http://www.kovin.org.rs)), у Општинској управи Ковин у Ковину, у улици ЈНА бр. 5 (канцеларијa број 43) или лично у Спортском савезу општине Ковин у Ковину, у улици Бранислава Нушића бр.2б.

Образац пријаве на Јавни позив са пратећом документацијом (може и фотокопија) се доставља у штампаном облику у три примерка, оверен од стране овлашћеног лица.

Образац пријаве на Јавни позив са одговарајућом документацијом подносе се Стручној комисији за оцену годишњих и посебних програма организација у области спорта за остваривање потреба и интереса грађана у области спорта на територији општине Ковин, на писарници Општинске управе Ковин или препорученом поштом, у затвореној коверти на адресу: Општина Ковин – ул. ЈНА бр 5. са назнаком:

Стручној комисији за оцену годишњих и посебних програма организација у области спорта за остваривање потреба и интереса грађана у области спорта на територији општине Ковин, пријава на Јавни позив – НЕ ОТВАРАТИ.

Јавни позив траје 8 (осам) дана од дана објављивања, без обзира на начин подношења.

Неблаговремене и непотпуне пријаве се неће разматрати.

За додатне информације можете се обратити на телефон: 013/744-898. Особа за контакт: Наташа Николић.

**ОПШТИНСКО ВЕЋЕ ОПШТИНЕ КОВИН**

Број: 655-1/2024-III од 02. фебруара 2024. године

**ПРЕДСЕДНИЦА ОПШТИНСКОГ ВЕЋА**

Сања Петровић, дипл. дефектолог, с.р.